
ROZSUDOK V MENE SLOVENSKEJ REPUBLIKY Okresný súd Vranov nad Topľou v právnej veci starostlivosti súdu o mal. A. B., nar. XX.XX.XXXX, bytom C. XXX/XX, D., t. č. pri starých rodičoch, zastúpený kolíznym opatrovníkom Úradom práce, sociálnych vecí a rodiny Vranov nad Topľou, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, na návrh starých rodičov – starého otca: E. B., nar. XX.XX.XXXX, bytom C. XXX/XX, D. a starej matky: F. B., nar. XX.XX.XXXX, C. XXX/XX, D., dieťa rodičov - matky: F. B., nar. XX.XX.XXXX, bytom C. XXX/XX, XXX XX D. a otca: neuvedený v rodnom liste, o zverenie maloletého dieťaťa do náhradnej osobnej starostlivosti, takto rozhodol: I. Súd z v e r u j e mal. A. B., nar. XX.XX.XXXX do spoločnej náhradnej osobnej starostlivosti starým rodičom, a to E. B., nar. XX.XX.XXXX a F. B., nar. XX.XX.XXXX. II. Starí rodičia sú o p r á v n e n í a p o v i n n í vykonávať osobnú starostlivosť o mal. A. B., nar. XX.XX.XXXX v rovnakom rozsahu ako ju vykonávajú rodičia. Sú oprávnení a povinní dieťa vychovávať, starať sa o neho a zastupovať ho. Právo mal. dieťa zastupovať a spravovať jeho majetok majú iba v bežných veciach. III. Matka sa z a v ä z u j e platením výživného na mal. dieťa mesačne vo výške 50,- eur vždy do 20. dňa toho ktorého mesiaca vopred na účet Úradu práce, sociálnych vecí a rodiny Vranov nad Topľou počnúc právoplatnosťou rozhodnutia. IV. Styk matky s dieťaťom sa n e u p r a v u j e. V. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

